cyanic-selkie/wikianc huggingface dataset:
ელეანორ ინგლისელი (1215-1275)
ბიოგრაფია
რეგენტ-დედოფალმა იზაბელა ანჟულიმელმა, მარშალთა ძლევამოსილ ოჯახთან დამოყვრება მოისურვა, რის გამოც 1224 წლის 23 აპრილს, ლონდონში შედგა 9 წლის ელეანორ ინგლისელისა და 34 წლის უილიამ მარშალის ქორწინება. ამის შემდეგ, ახალგაზრდა ელეანორი პემბროკის გრაფინია ხდება. ვინაიდან პატარძალი ძალიან პატარა იყო, მათი ქორწინების კონსუმირება არ მომხდარა. 1231 წელს უილიამი უშვილოდ დაიღუპა, დაქვრივებულმა ელეანორმა კი კენტერბერის ეპისკოპოსს უბიწოების აღთქმა დაუდო, მაგრამ მისი დარღვევა შემდეგში მოუწია.
ამ ამბიდან შვიდი წლის შემდეგ, ელეანორი დანიშნეს ლეიცესტერის ერლ სიმონ დე მონფორზე. სიმონი გაოცებული იყო ელეანორის სილამაზითა და ელეგანტურობით, მის სიმდიდრესა და საოცარ წარმომავლობაზე რომ აღარაფერი ვთქვათ. ამის გამო, პარიზის ხელშეკრულების საფუძველზე, 1238 წლის 7 იანვარს, უესტმინსტერის სააბატოში შედგა სიმონ დე მონფორისა და ელეანორ ინგლისელის ქორწინება, რითაც იგი უკვე ლეიცესტერის გრაფინია გახდა. აღსანიშნავია, რომ მათ ქორწინებას თავგამოდებით ეწინააღმდეგებოდა ელეანორის ძმა, კორნუოლის ერლი რიჩარდი, თუმცა მან ვერაფერი გააწყო. ქორწინებიდან მალევე სიმონი იძულებული გახდა დაეტოვებინა ელეანორი და პაპის მოწვევით წასულიყო რომში.
ელეანორზე ქორწინებით სიმონმა ხელში ჩაიგდო დიდი ძალაუფლება, რის შემდეგაც მან ტახტისათვის ბრძოლა დაიწყო. სწორედ ამ დროს, 1265 წლის 4 აგვისტოს, სიმონი და მისი ვაჟი ჰენრი ევეშამის ბრძოლაში დაიღუპნენ, სადაც ისინი ელეანორის ძმებს ებრძოდნენ. შეთქმულებაში მონაწილეობის გამო, მეორედ დაქვრივებული ელეანორი ძმებმა საფრანგეთში გადაასახლეს, სადაც გარდაიცვალა კიდეც 1275 წლის 13 აპრილს.
შვილები
ელეანორს შვილები მხოლოდ მის მეორე ქმართან, სიმონ დე მონფორთან ჰყავდა. მათ სულ შვიდი საერთო შვილი ეყოლათ:
როშიეტიჩი
როშიეტიჩი (Roşietici) — სოფელი მოლდოვაში, ფლორეშტის რაიონში. მდებარეობს ზღვის დონიდან 126 მეტრზე. 2004 წლის მონაცემებით, მოსახლეობა 656 ადამიანს შეადგენდა.
რესურსები ინტერნეტში
კატეგორია:ფლორეშტის რაიონის სოფლები
აი ბერი ბახი
„აი ბერი ბახი“ (Ay bəri bax) — ერთ-ერთი უძველესი აზერბაიჯანული ხალხური ცეკვა. ასრულებენ ქალები.
სქოლიო
კატეგორია:აზერბაიჯანული კულტურა
ფრანსისკუ-სა (მინას-ჟერაისი)
ფრანსისკუ-სა (Francisco Sá) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1300 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.
2010 წლის მონაცემებით, მოსახლეობა 24 912 ადამიანს შეადგენდა, მოსახლეობის სიმჭიდროვე 9.07 კმ²-ზე. ფართობი 2 747 288 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ჰოპფილდის ქსელი
ჰოპფილდის ქსელი — რეკურენტული, ხელოვნური ნეირონული ქსელია, რომელსაც პოპულარიზაცია გაუწია ჯონ ჰოპფილდიმა 1982 წელს, თუმცა 1974 წელს ლიტლიმ აღწერა. ჰოპფილდის სისტემები ემსახურება ასოციაციურ მეხსიერებას, ორობითი ზღურბლის კვანძებით. ეს სისტემები გარანტირებულად იკრიბებიან ლოკალურ მინიმუმებში, თუმცა ხანდახან სწორის ნაცვლად, არასწორ ლოკალურ მინიმუმში იკრიბებიან. ჰოპფილდის სისტემები ასევე გვთავაზობს მოდელს ადამიანის მახსოვრობის გასაგებად.
სტრუქტურა
მინი|ჰოპფილდის ქსელი ოთხი კვანძით ჰოპფილდის ქსელის ერთეულები, არიან ორობითი ზღურბლის ერთეულები. რაც ნიშნავს იმას, რომ ერთეულები იღებენ მხოლოდ ორ განსხვავებულ მნიშვნელობას და ეს მნიშვნელობა განმარტებულია იმის მიხედვით, აღაგზნებს თუ არა მდგომარეობას მიღებული ინფორმაცია. ჩვეულებრივ, ჰოპფილდის ქსელებს აქვს ერთეულები, რომლებიც იღებენ ორ მნიშვნელობას 1-სა და -1-ს, სწორედ ასეთი შეთანხმება იქნება გამოყენებული მთელს დარჩენილ სტატიაში. სხვა წყაროებში ასევე ხშირად გამოიყენება მნიშვნელობები 0 და 1. I და j ერთეულების ნებისმიერ წყვილს აქვს კავშირი ერთმანეთთან, ეს კავშირი აღწერილია კავშირის სიმძიმით - w_ij     ამიტომაც, ჰოპფილდის ქსელი ფორმალურად შესაძლოა აღიწეროს გრაფით G(V,f), სადაც V არის მაკკულოხ-პიტის ნეირონების სიმრავლე, ხოლო f: V^2 → R არის ფუნქცია, რომელიც კვანძების წყვილებს აკავშირებს ერთმანეთთან და უსაბამებს რეალურ რიცხვს, ეს არის სწორედ კავშირის წონა. ჰოპფილდის ქსელში კავშირებს შემდეგი შეზღუდვები აქვს: ის შეზღუდვა, რომ წონები სიმეტრიულია გარანტიას იძლევა, რომ ენერგიის ფუნქცია მონოტონურად კლებადია, თუ ყველა აქტივაციის წესს დავიცავთ. ჰოპფილდის ქსელმა არასიმეტრიული წონებით შესაძლოა პერიოდული ან ქაოტური ქცევები გამოამჟღავნოს. თუმცა ჰოპფილდმა აჩვენა, რომ ეს მაინც არ მოახდენს გავლენას ქსელის უნარზე, იფუნქციონიროს ასოციაციური მახსოვრობის მექანიზმის მსგავსად.
განახლება
ერთი ერთეულის ატვირთვა ჰოპფილდის ქსელში შემდეგი წესით ხორციელდება:
s_i=1   როცა    \sum w_{ij} s_j >= \theta_i  და  s_i =-1 სხვა ნებისმიერ შემთხვევაში
სადაცː ატვირთვა ჰოპფილდის ქსელში შეიძლება მოხდეს ორნაირად:
იზიდავენ თუ განიზიდავენ ნეირონები ერთმანეთს
ორ ერთეულს შორის წონებს დიდი გავლენა აქვს ნეირონების მდგომარეობებზე (მნიშვნელობებზე). განვიხილოთ კავშირის წონა  ორ ნეირონს i და j შორის. თუ   w_{ij}>0    განახლების წესი გვკარნახობს: ასევე, i და j ნეირონების მნიშვნელობა კრებადია თუ მათ შორის კავშირის წონა დადებითია, ხოლო თუ უარყოფითია - მნიშვნელობები განშლადია.
ენერგია
მარჯვნივ|მინი|500x500პქ|ენერგეტიკული სურათი ჰოპფილდის ქსელისა, რომელზეც გამოკვეთილად ჩანს არსებული მდგომარეობა. ნახაზზე ხედავთ მინიმალურ ენერგიას, მიმზიდავ ლოკალურ მინიმუმს და მიზიდვის ცენტრს. ასევე ჩანს როგორ ხდება ინფორმაციის განახლება. ჰოპფილდის ქსელებს აქვთ სკალარული მნიშვნელობა თითეული მდგომარეობისთვის, რომელსაც ენერგიას ვუწოდებთ ქსელისა, რომელიც, მოიცემა შემდეგნაირად:
მას ჰქვია ენერგია, რადგან თუ ერთეულებს შევარჩევთ შემთხვევითად, მისი მნიშვნელობა ან დაიკლებს ან დარჩება იგივე. უფრო მეტიც, თუ გავიმეორებთ განახლებებს, საბოლოოდ ქსელი დაეშვება იმ მდგომარეობამდე, როდასაც მისი მდგოამრეობა მიიღებს ლოკალურ მინიმალურ მნიშვნელობას ენერგის ფუნქციაში (ამას ეწოდება ლიაპუნოვის ფუნქცია). თუ მდგომარეობა არის ლოკალური მინიმუმი ენერგიის ფუნქციაში, ის მაშინ სტაბილური მდგოამრეობაა. აღსანიშნავია, რომ ეს ენერგიის ფუნქცია ეკუთვნის ფიზუკური მოდელების ზოგად კლასს და სახელის ისინგის მოდელის ქვეშ ერთიანდება. უფრო კონკრეტულად, ესენი არიან მარკოვის ქსელები, რამდენადაც ასოციაციურ ალბათურ გაზომვებსა და გიბსის გაზომვებს აქვს მარკოვის ქსელის თვისებები.
ინიციალიზაცია და მუშაობა
ჰოპფილდის ქსელების ინიციალიზაცია ხდება ერთეულებისთვის საწყისი მნიშვნელობების მინიჭებით. შემდეგ ხდება განახლება მანამ, სანამ ქსელი არ შეიკრიბება მიმზიდველ ფორმამდე. კრებადობა ზოგადად უეჭველია. როგორც ჰოპფილდმა დაამტკიცა, ამ არაწრფივი დინამიკური სისტემის მიმზიდველები სტაბილურები არიან, ზოგი სხვა სისტემისგან განსხვავებით არც პერიოდული და არც ქაოტურები არიან. შესაბამისად, ჰოპფილდის სისტემების კონტექსტის მიხედვით, მიმზიდველები სისტემის საბოლოო სტაბილური ფორმები არიან და შეუძლებელია მათი შეცვლა ნებისმიერი შიდა განახლებით.
გაწვრთნა
„გაწვრთნა“ ჰოპფილდის ქსელში გულისხმობს „დასამახსოვრებელ“ მდგომარეობაში ენერგიის დონის დადაბლებას. ეს აძლევს საშუალებას ქსელს, რომ მოიქცეს, როგორც ასოციაციური მეხსიერება. ქსელს ასევე შეუძლია, რომ აღდგეს მოსალოდნელისგან ოდნავ გადახრილი ინფორმაციის ატვირთვის შემთხვევაში იმ მდგომარეობამდე, რომელიც ყველაზე ახლოსაა აღნიშნულ ინფორმაციასთან. ამიტომაც ჰქვია მას ასოციაციური მეხსიერება, რადგანაც შეუძლია აღადგინოს მეხსიერება მსგავსებებზე დაყრდნობით. მაგალითად, თუ გავწვრთნით ჰოპფილდის ქსელს ისე რომ ჰქონდეს 5 ერთეული მდგომარეობებით (1,-1,1,-1,1) ენერგიის მინიმუმად, და გადავცემთ ქსელს მდგომარეობას (1, -1, -1, -1, 1) ის მიიღებს სახეს (1, -1, 1, -1, 1). ეს იმიტომ, რომ ძალიან მნიშვნელოვანია მდგომარეობა შენარჩუნდეს ენერგეტიკულ მინიმუმზე.
სწავლის წესები
არსებობს რამდენიმე განსხვავებული სწავლების წესი, რომლებიც შესაძლოა გამოვიყენოთ, რომ ჰოპფილდის ქსელებს შევანახინოთ ინფორმაცია. სასურველია, რომ სწავლების წესებს ჰქონდეთ შემდეგი ორი თვისება: ეს თვისებები სასურველია, რადგან თუ სწავლების წესები ამ თვისებებს აკმაყოფილებენ, მაშინ ისინი მეტად შესაძლებელი და დასაშვებია ბიოლოგიურად. მაგალითად, რადგან ადამიანის ტვინი მუდმივად სწავლობს ახალ კონცეპტებს, შესაძლოა ითქვას, რომ ადამიანის სწავლება განახლებადია. ისეთი სისტემები, რომლებიც განახლებადი არ არიან მხოლოდ ერთხელ არის შესაძლებელი, რომ გამოიწვრთნან დიდი რაოდენობის მონაცემებით.
ჰებიანური სწავლების წესი ჰოპფილდის ქსელისთვის
ჰებიანური თეორია 1949 წელს დონალდ ჰებმა ჩამოაყალიბა, რომ „ასოციაციური სწავლება“ აეხსნა. აღნიშნულ თეორიაში, ნეირონული ქსოვილების ერთდროული აქტივაცია ამ ქსოვილებს შორის სინაფსური სიძლიერის გაზრდას იწვევს. ეს წესი ზოგადად ასე ყალიბდება: „ნეირონები, რომლებიც ერთად აღიგზნებიან, ერთმანეთს უკავშირდებიან და ერთ სისტემად ყალიბდებიან. ნეირონები, რომლებიც ცალ-ცალკე აღიგზნებიან, ერთმანეთს არ უკავშირდებიან.“
ჰებიანის წესი არის ორივე, ლოკალურიც და განახლებადიც. ჰოპფილდის ქსელისათვის ის ჩაიწერება შემდეგნაირად, როცა n ცალი ახალი ორობითი მოდელი ისწავლება:
სადაც დადებითი იქნება. მაშინ მათ ექნებათ დადებითი ეფექტი წონაზეც. შესაბამისად i და j  ერთეულები კიდევ უფრო დაუახლოვდებიან ერთმანეთს. საწინააღმდეგო ხდება როდესაც ბიტები i და j  ერთმანეთის ტოლი არ არის.
სტორკის სწავლების წესი
წესი 1997 წელს ამოს სტორკმა ჩამოაყალიბა. ეს წესი როგორც ლოკალური, ასევე განახლებადია. სტორკმა აჩვენა, რომ თუ ჰოპფილდის ქსელი გამოიწვრთნება მისი წესით, მაშინ მას ექნება მეტი ტევადობა, ვიდრე ჰებიანის წესის შემთხვევაში. სტორკის სწავლების წესის ალგორითმი კავშირის წონისათვის შემდეგია:
სადაც h_{ij}^v = \sum w_{ik}^{v-1} \epsilon_k^v    არის i ნეირონის ლოკალური ველის ფორმა.
ეს სწავლების წესი ლოკალურია, რადგანაც სინაფსები ითვალისწინებენ მხოლოდ ნეირონების ნაწილს. ეს წესი საბოლოო ჯამში უფრო მეტი ინფორმაციის შენახვის საშუალებას იძლევა, რადგანაც ის იყენებს ლოკალურ ველს განსხვავებით ჰებიანის წესისა.
ყალბი მოდელები
ის მოდელები, რომლებსაც ქსელი იყენებს წვრთნისთვის (აღმდგენი მდგომარეობები) სისტემის მიმზიდველი მოდელები ხდება. მუდმივი განახლება სისტემას მიიყვანს აღმდგენ მდგომარეობამდე. თუმცა ხანდახან სისტემები საბოლოოდ ყალბ მოდელებამდე მივლნენ (გამომწვრთნელი მოდელებისგან განსხვავებულ). ენერგიაც ასევე ლოკალური მინიმუმია აღნიშნულ მოდელში.
შესაძლოა რომ ყალბი მოდელი იყოს წრფივი კომბინაცია კენტი რაოდენობის აღმდგენი მოდელებისა. მაგალითად, როდესაც ვიყენებთ სამ მოდელს
ყალბ მოდელებს შეუძლებელია ჰქონდეთ ლუწი რაოდენობა მდგომარეობებისა, რადგან ის შეიძლება აიჯამოს 0-ზე.
ტევადობა
ქსელის ტევადობა ჰოპფილდის ქსელში განსაზღვრულია ნეირონების რაოდენობით და კავშირებით მოცემულ ქსელში. შესაბამისად, რაოდენობა, ანუ თუ რამდენი ინფორმაციის შენახვაა შესაძლებელი, დამოკიდებულია ნეირონების რიცხვსა და კავშირებზე. უფრო მეტიც, აჩვენეს, რომ ყოველ 1000 კვანძე შეიძლება 138 ვექტორის შენახვა. ცხადია, რომ თუ იმაზე მეტი ინფორმაცის შენახვას ვეცდებით, ვიდრე ქსელს შეუძლია, მაშინ ბევრი შეცდომა დაგროვდება სისტემაში. ხშირად ისეც ხდება, რომ სხვადასხვა გადაცემული ინფორმაცია ერთში ირევა, როდესაც ვიყენებთ ჰოპფილდის ქსელს. საბოლოოდ, შეიძლება ითქვას, რომ იდეალურ შემთხვევაში 0.14 არის ის კოეფიციენტი, რომლითაც შესაძლებელია ინფორმაციის შენახვა, რაც გულისხმობს ყოველ 100 ნეირონულ კვანძზე 14 მდგომარეობის შენახვას..
ადამიანის მეხსიერება
როდესაც დამახსოვრებულ ვექტორს ვიყენებთ, ეს ოდნავ შეაშფოთებს არსებულ მოდელს. მიუხედავად ამისა ჩვენ მაინც ვხედავთ, რომ ახალი ინფორმაცია შემოდის. ჰოპფილდის ქსელისათვის ეს პროცესი აღიწერება ორი ოპერატორით ავტოასოციატორითა და ჰეტეროასოციატორით. პირველი მაშინ ვლინდება, როდესაც ვექტორი ასოცირებს თავის თავთან, ხოლო მეორე როდესაც ორი ვექტორი მახსოვრობიდან ერთმანეთთან ასოცირებენ. ორივე სახის ოპერატორი ინახება მახსოვრობაში, თუმცა მხოლოდ იმ შემთხვევაში, როცა არა ცალკეული, არამედ ორივე ოპერატორის კომბინაციის შენახვას ვეცდებით. აქ გასათვალისწინებელია ის ფაქტი, რომ ჰოპფილდის ქსელი აქ იყენებს ჰების მახსოვრობის წესს, რომელიც აჩვენებს, რომ დამახსოვრება ეს არის ნეირონებს შორის კავშირის გაძლიერების შედეგი.
პუზუტომ და კაჰანამ (2001) წელს აჩვენეს, რომ ნეირონული ქსელი შესაძლოა იყოს მუდმივად განახლებადი (განმეორებადი), თუ ვიყენებთ ალბათური დასწავლის ალგორითმს. აჩვენეს, რომ ამ დროს კავშირების სიძლიერეები ფიქსირებული რჩება და ასევე შესაძლებელია შენახვიდან გახსენების პროცესსზე უპრობლემოდ გადასვლა. შესაძლებელია იმის ჩვენება, რომ დავიწყების პროცესით რომელის ჰოპფილდის მოდელში მიმდინარეობს რეალურად წაადგება მთელს სისტემას საერთო ჯამში.
მაკკულიხის და პიტის (1943) დინამიკური წესი აჩვენებს, რომ ბევრი ნეირონის აქტივაცია ფარავს ახალი ნეირონების აქტივაციას. ასევე ახდენს გავლენას ნეირონებს შორის კავშირების სიძლიერეზე. აღიშნულ წესს ჰოპფილდი იმისთვისაც იყენებს, რომ აღმდგენი მდგომარეობების შესაძლებლობა აჩვენოს ჰოპფილდის სისტემებში. აღსანიშნავია, რომ ჰოპფილდის სისტემებს ურჩევნია არაწრფივი აქტივაცის ფუნქციების გამოყენება, ვიდრე წრფივისა. ეს შესაძლოა ითქვას, რომ არის ჰოპფილდის დინამიკური წესი. ამით ჰოპფილდმა შეძლო ეჩვენებინა, რომ არაწრფივი აქტივაციის ფუნქციის გამოყენების შემთხვევაში დინამიკური წესი ყოველთვის შეინახავდა ვექტორებს უკვე არსებული ფორმის მიხედვით.
რესურსები ინტერნეტში
კატეგორია:ხელოვნური ნეირონული ქსელები
ბაღჩალი
ბაღჩალი (Bağçalı) — სოფელი აზერბაიჯანში, ყუბის რაიონში. მოსახლეობის რაოდენობა — 656 კაცი.
კირიშის რაიონი
კირიშის რაიონი (Киришский район) — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი კირიში. რაიონი მდებარეობს ლენინგრადის ოლქის სამხრეთ ნაწილში, მდინარე ვოლხოვისა და მისი შენაკადის — პჩიოვჟის აუზში. ფართობი 3019,3 კმ²-ია. ჩრდილოეთით — ვოლხოვის, აღმოსავლეთით — ტიხვინის, დასავლეთით — ტოსნოს და ჩრდილო-დასავლეთით — კიროვის რაიონები ესაზღვრება, ხოლო სამხრეთით — ნოვგოროდის ოლქი.
ისტორია
1927 წლის 1 იანვარს ადმინისტრაციულ-ტერიტორიული რეფორმების შედეგად ვოლხოვის მაზრის გარკვეული ნაწილისგან, ახლანდელი კირიშის რაიონის ტერიტორიაზე, წარმოიქმნა ანდრეევსკისა (ადმ. ცენტრი — სოფელი ანდრეევო) და ბუდოგოშჩის (ადმ. ცენტრი — დაბა ბუდოგოშჩი) რაიონები. 1930 წელს ოკრუგების გაუქმების შედეგად ზემოთ ნახსენები რაიონები უშუალოდ დაექვემდებარენ ლენინგრადის ოლქის ადმინისტრაციას.
1931 წლის 30 სექტემბერს ანდრეევსკის რაიონის ადმინისტრაციული ცენტრი სოფელ ანდრეევოდან სოფელ კირიშში გადავიდა, ხოლო რაიონს სახელი გადაერქვა და ეწოდა კირიშის რაიონი. 1932 წლის 1 იანვარს ბუდოგოშჩენსკის რაიონი რაიონი გაუქმდა, მისი ტერიტორია კი კირიშის რაიონს შეუერთდა.
2006 წლის 1 იანვრიდან კირიშის რაიონს მუნიციპალური რაიონის სტატუსი მიენიჭა, მის ფარგლებში წარმოიქმნა 2 საქალაქო და 4 სასოფლო დასახლება, ქალაქი კირიში რაიონის შემადგენლობაში შევიდა, როგორც საქალაქო დასახლება.
ნძუანი
ნძუანი (შიკომორი Ndzwani), ასევე ანჟუანი (Anjouan) — კუნძული ინდოეთის ოკეანეში, კომორის არქიპელაგში. არქიპელაგის სიდიდით მეორე კუნძულია. 2015 წლის მონაცემებით მოსახლეობის რაოდენობა შეადგენს 332 466 ადამიანს.
ნძუანი (ანჟუანი) შედის კომორის კუნძულების კავშირის შემადგენლობაში იმავე დასახელების ავტონომიური რეგიონის სახით. მისი ადმინისტრაციული ცენტრი და მსხვილი ქალაქია — მუცამუდუ. 2007 წლიდან 2008 წლის ჩათვლით ნძუანის (ანჟუანი) ტერიტორიაზე არსებობდა იმავე დასახელების არაღიარებული სახელმწიფო, რომლის ლიკვიდაცია მოხდა ანჟუანის კუნძულის ოპერაციის დროს.
კუნძულზე გავრცელებული იყო Accipiter francesiae pusillus-ის ქვესახეობა, რომელიც სავარაუდოდ გადაშენებულია.
ადმინისტრაციული დაყოფა
ავტონომიური რეგიონი იყოფა 5 პრეფექტურად :
სქოლიო
კატეგორია:ინდოეთის ოკეანის კუნძულები კატეგორია:კომორის კუნძულების კუნძულები
სიტახარის რაიონი
სიტახარის რაიონი (Distrito de Sitajara) — რაიონი პერუში, ტაკნის რეგიონის ტარატის პროვინციაში. მდებარეობს ზღვის დონიდან 3 150 მეტრზე. 2007 წლის მონაცემებით, მოსახლეობა 337 ადამიანს შეადგენდა, სიმჭიდროვე 1.3 ადამიანი კმ²-ზე. ფართობი 251.24 კმ²-ია.
რესურსები ინტერნეტში
კატეგორია:ტაკნის რეგიონის რაიონები კატეგორია:ტარატის პროვინციის რაიონები
მარია ანა იოზეფა ავსტრიელი
მარია ანა იოზეფა ავსტრიელი (Maria Anna Josepha von Österreich; დ. 30 დეკემბერი, 1654 — გ. 14 აპრილი, 1689) — ჰაბსბურგთა დინასტიის წარმომადგენელი. საღვთო რომის იმპერატორ ფერდინანდ III-ისა და მისი მესამე ცოლის, დედოფალ ელეონორა გონძაგას ასული. იულიხ-კლევ-ბერგის ჰერცოგინია და პფალც-ნოიბურგის პრინცესა როგორც იოჰან ვილჰელმის პირველი ცოლი.
ბიოგრაფია
მარია ანა იოზეფა დაიბადა 1654 წლის 30 დეკემბერს რეგენსბურგში. იგი იყო საღვთო რომის იმპერატორ ფერდინანდ III-ისა და მისი მესამე ცოლის, დედოფალ ელეონორა გონძაგას ასული.
1679 წელს იოჰან ვილჰელმმა ბრძოლაში გაიმარჩვა და იულიხ-კლევ-ბერგის საჰერცოგოებს დაეპატრონა, რითაც მარია ანა მათი ჰერცოგინია გახდა. მთელი მათი ქორწინების მანძილზე მათ მხოლოდ ორი შვილი შეეძინათ, რომელთაგან ვერცერთი ვერ გადარჩა:
მარია ანა იოზეფა გარდაიცვალა ტუბერკულოზით, 1689 წლის 14 აპრილს, 34 წლის ასაკში. მისი ნაადრევი გარდაცვალების და უშვილობის გამო მისი ქმარი იძულებული გახდა მეორედ ექორწინა ტოსკანის ჰერცოგის ასულ ანა მარია ლუიზა მედიჩზე.
ლიტერატურა
კატეგორია:დაბადებული 30 დეკემბერი კატეგორია:დაბადებული 1654 კატეგორია:გარდაცვლილი 14 აპრილი კატეგორია:გარდაცვლილი 1689 კატეგორია:ჰაბსბურგები კატეგორია:ავსტრიის პრინცესები კატეგორია:ტუბერკულოზით გარდაცვლილები
ბარლი (ყუბის რაიონი)
სქოლიო
კატეგორია:ყუბის რაიონის სოფლები
ჰიმნი
ჰიმნი (ὕμνος) — საზეიმო სიმღერა, რომელიც აქებს და ადიდებს ვინმეს ან რაიმეს (თავდაპირველად ღვთაებას).
ეროვნული ჰიმნი
სიმღერა, რომელიც დროშასა და გერბთან ერთად წარმოადგენს ეროვნული სიმბოლოების ერთ-ერთ სახეს.
სელემეტი
სელემეტი (Selemet) — სოფელი მოლდოვაში, ჩიმიშლიის რაიონში. მდებარეობს ზღვის დონიდან 100 მეტრზე. 2004 წლის მონაცემებით, მოსახლეობა 3803 ადამიანს შეადგენდა.
რესურსები ინტერნეტში
კატეგორია:ჩიმიშლიის რაიონის სოფლები
ბახთიიარლი
ბახთიიარლი (Bəxtiyarlı) — სოფელი აზერბაიჯანში,    გუბადლის რაიონში.
რესურსები ინტერნეტში
კატეგორია:გუბადლის რაიონის სოფლები
კარლ II (პფალცის კურფიურსტი)
კარლ II (Karl II.; დ. 10 აპრილი, 1651, ჰაიდელბერგი, გერმანია — გ. 26 მაისი, 1685, ჰაიდელბერგი, გერმანია) — ვიტელსბახების დინასტიის წარმომადგენელი. პფალცის კურფიურსტი 1680-1685 წლებში. კურფიურსტ კარლ I ლუდვიგისა და ლანდგრაფინია შარლოტა ფონ ჰესენ-კასელის ვაჟი.
ბიოგრაფია
კარლი დაიბადა 1651 წლის 10 აპრილს ჰაიდელბერგში. იგი იყო პფალცის კურფიურსტ კარლ I ლუდვიგისა და მისი ცოლის, ლანდგრაფინია შარლოტა ფონ ჰესენ-კასელის პირველი შვილი. მისი ბავშვობა ოჯახური სკანდალებით იყო სავსე. მისი მეექვსე დაბადების დღიდან 4 დღეში, 1657 წლის 14 აპრილს მისი მშობლები განქორწინდნენ. მალევე მამამისი თავის საყვარელზე დაქორწინდა, თუმცა კარლის დედას სამეფო კარი არ დაუტოვებია და ვაჟის აღსაზრდელად ჰაიდელბერგში დარჩა. სამაგიეროდ, შარლოტამ თავისი ქალიშვილი ელიზაბეთ შარლოტა თავის მულთან, სოფიასთან გაუშვა ჰანოვერის კარზე, რათა იგი სამეფო კარზე არსებული სიტუაციისათვის გაერიდებინა.
1671 წელს თავისი მამიდის, ჰანოვერის დედოფალ სოფია პფალცელის ხელშეწყობით კარლი დაქორწინდა პრინცესა ვილჰელმინა ერნესტინა დანიელზე, დანიისა და ნორვეგიის მეფე ფრედერიკ III-ისა და დედოფალ სოფია ამალია ბრაუნშვაიგ-ლიუნებურგელის ქალიშვილზე, რომელიც იყო მეფე კრისტიან V-ის, ასევე დიდი ბრიტანეთის პრინც-კონსორტ ჯორჯისა და შვედეთის დედოფალ ულრიკა ელეონორას ღვიძლი და. მათი ქორწინება უიღბლო და უნაყოფო იყო.
კარლ II 1685 წლის 26 მაისს, 34 წლის ასაკში უშვილოდ გარდაიცვალა. ამას მოჰყვა ომი პფალცის მემკვიდრეობისათვის, რომელშიც ერთმანეთს დაუპირისპირდნენ კარლის ნოიბურგელი ბიძაშვილები და მისი დის, ელიზაბეთ შარლოტას მაზლი, საფრანგეთის მეფე ლუი XIV. საბოლოოდ პფალცის ტახტი ნოიბურგელებს დარჩათ.
ლიტერატურა
კატეგორია:დაბადებული 10 აპრილი კატეგორია:დაბადებული 1651 კატეგორია:გარდაცვლილი 26 მაისი კატეგორია:გარდაცვლილი 1685 კატეგორია:ვიტელსბახები კატეგორია:პფალცის კურფიურსტები კატეგორია:XVII საუკუნის ევროპის მონარქები
ერევნის სახელმწიფო კონსერვატორია
კომიტასის სახელობის ერევნის სახელმწიფო კონსერვატორია (Կոմիտասի անվան Երևանի Պետական Երաժշտական Կոնսերվատորիա) — უნივერსიტეტი სომხეთში, ერევანში. დაარსდა 1921 წელს, თუმცა თავდაპირველად მუსიკალური სტუდია იყო, 1923 წლიდან ატარებს კონსერვატორიის სტატუსს. უნივერსიტეტი კომიტასის სახელს ატარებს.
სქოლიო
კატეგორია:სომხეთის უნივერსიტეტები
ბარგოვი
ბარგოვი (Bərqov) — სოფელი აზერბაიჯანში, ყუბის რაიონში. მოსახლეობის რაოდენობა — 793 კაცი.
სქოლიო
კატეგორია:ყუბის რაიონის სოფლები
მშვიდობის საერთაშორისო ბიურო
მშვიდობის საერთაშორისო ბიურო დაარსდა მუდმივი საერთაშორისო მშვიდობის ბიუროს ( Bureau International Permanent de la Paix ) სახელით. 1912 წლიდან მოყოლებული, მან სახელი შეიცვალა მშვიდობის საერთაშორისო ბიუროდ. 1946 -1961 წლებში ცნობილი იყო სამშვიდობო ორგანიზაციების საერთაშორისო სამეკავშირეო კომიტეტის სახელით - ILCOP ( Comité de liaison international des organisations de paix – CLIOP ).
ორგანიზაციას მიენიჭა ნობელის პრემია 1910 წელს "სხვადასხვა ქვეყნის სამშვიდობო საზოგადოებებს შორის შუამავალი რგოლის" მოვალეობის შესრულებისთვის. 1913 წელს ჰენრი ლაფონტენსაც მიენიჭა პრიზი  მშვიდობის საერთაშორისო ბიუროს ხელმძღვანელად მუშაობისთვის"''. ასევე თერთმეტი ნობელის მშვიდობის პრემიის ლაურეატი IPB- ის წევრია.
ლიდერობა
2019 წლის 19 ოქტომბერს, ლონდონში გამართულ ასამბლეაზე (რომელიც ყოველ სამ წელიწადში ერთხელ იმართება) შეირჩა მშვიდობის საერთაშორისო ბიუროს ოფიციალური პირების ახალი ჯგუფი.
პრეზიდენტი
ამჟამინდელი თანათავმჯდომარეები არიან:
ხაზინადარი
ამჟამინდელი ხაზინადარია:
ვიცე-პრეზიდენტები
ვიცე-პრეზიდენტები აუცილებლობის შემთხვევაში ასრულებენ პრეზიდენტის მოვალეობას. ამჟამინდელი ვიცე-პრეზიდენტები არიან:
ბორდის წევრები
ბორდის წევრები არიან:
საბჭოს წევრები
საბჭოს წევრები არიან შემდეგი პირები:
ალფა კენტავრი Bb
ალფა კენტავრი Bb — შესაძლო ეგზოპლანეტა, რომელიც ბრუნავს K ტიპის მთავარი მიმდევრობის ვარსკვლავის, ალფა კენტავრი B-ს გარშემო 4,37 სინათლის წლის მოშორებით დედამიწიდან კენტავრის სამხრეთ თანავარსკვლავედში. თუ დადასტურდა, ის იქნება უახლოესი ეგზოპლანეტა დედამიწასთან და ყველაზე მინიმალური მასის პლანეტა მზის მაგვარი ვარსკვლავის გარშემო. მისი არსებობა 2012 წლის ოქტომბერში განაცხადა ევროპელი დამკვირვებლების გუნდა. ამ აღმოჩენამ მედიის დიდი ყურადღება მიიქცია. თუმცა, განცხადებას ზოგიერთი ასტრონომი სკეპტიციზმით შეხვდა. მათ სჯეროდათ, რომ ევროპელი დამკვირვებლები ზედმეტ ინტერპრეტაციას უკეთებდნენ მონაცემებს.
მშვიდობის საერთაშორისო ბიურო
შემადგენლობის წევრები
თანამშრომლები არიან შემდეგი პირები:
ალფა კენტავრი Bb
2013 წლის 10 ივნისს მეცნიერებმა განაცხადეს, რომ ალფა კენტავრი B-ს გარშემო მოძრავი დედამიწის მსგავსი ეგზოპლანეტის არსებობა შეიძლება მცდარი იყოს. პლანეტის არსებობა სამეცნიერო დებატების საგანი რჩება და მასზე სულ ცოტა ასტრონომთა სამი ცალკეული ჯგუფის კვლევა მიმდინარეობს.
მშვიდობის საერთაშორისო ბიურო
გლობალური კამპანია სამხედრო ხარჯების შესახებ
სამხედრო ხარჯების გლობალური კამპანია (GCOMS) არის მუდმივი, გლობალური, მრავალწლიანი კამპანია, რომელიც შეიქმნა 2014 წლის დეკემბერში მშვიდობის საერთაშორისო ბიუროს მიერ, გადაჭარბებული სამხედრო ხარჯების საკითხის მოსაგვარებლად მსოფლიოში.
კამპანიის მიზანია მსოფლიო მთავრობებზე ზეწოლა, რომ ფულის ინვესტირება უფრო მეტად მოახდინონ ჯანმრთელობის, განათლების, დასაქმების და კლიმატის ცვლილების სექტორებში, ვიდრე სამხედრო სექტორში. იგი ასევე ითხოვს ყოველწლიური, მინიმალური გადანაწილების 10%-ს ყველა სახელმწიფოს სამხედრო ბიუჯეტიდან და ბოლოს, იგი მხარს უჭერს იარაღის წარმოების შემცირებას და იარაღის საერთაშორისო ვაჭრობას.
იგი ამ მიზნის მისაღწევად მუშაობს:
კამპანია ორგანიზებას უწევს სამხედრო ხარჯების გლობალურ სამოქმედო დღეს (GDAMS), რათა საზოგადოებამ, მედიამ და პოლიტიკურმა სპექტრმა ყურადღება გაამახვილონ სამხედრო ხარჯებზე და ახალი პრიორიტეტების ინვესტირების საჭიროებაზე.
შონ მაკბრაიდის მშვიდობის ჯილდო
1992 წელს დაარსებულ Seán MacBride Peace Prize (შონ მაკბრაიდის მშვიდობის ჯილდოს) მშვიდობის საერთაშორისო ბიურო ანიჭებს იმ პირს ან ორგანიზაციას, რომელმაც "შეასრულა შესანიშნავი სამუშაო მშვიდობის, განიარაღების ან / და ადამიანის უფლებებისთვის". სახელი დაერქვა შონ მაკბრაიდის, ნობელის პრემიის გამარჯვებულის პატივსაცემად, რომელიც IPB– ის თავმჯდომარე იყო 1968–74 წლებში, ხოლო პრეზიდენტი 1974-1985 წლებში.
მიმღები პირები
ქვემოთ მოცემულია შონ მაკბრაიდის მშვიდობის ჯილდოს მიმღები პირები დაარსების დღიდან, 1992 წლიდან:
ნობელის მშვიდობის პრემია
IPB–ის შრომა დაჯილდოვდა ნობელის პრემიით 1910 წელს, რომელიც ასევე მიენიჭა მის ზოგიერთ წევრს:
სქოლიო
კატეგორია:ორგანიზაციები კატეგორია:შვეიცარია კატეგორია:ნობელის პრემია კატეგორია:ნობელის პრემიის ლაურეატები მშვიდობის განმტკიცებაში
მარგარეტ ინგლისელი
მარგარეტ ინგლისელი (Margaret of England; დ. 29 სექტემბერი, 1240 — გ. 26 თებერვალი, 1275) — პლანტაგენეტთა დინასტიის წარმომადგენელი. ინგლისის მეფე ჰენრი III-ისა და დედოფალ ელეანორ პროვანსელის ქალიშვილი. შოტლანდიის დედოფალი 1251-1275 წლებში როგორც მეფე ალექსანდრე III-ის პირველი მეუღლე.
ბიოგრაფია
მარგარეტი დაიბადა 1240 წლის 29 სექტემბერს უინძორის სასახლეში, ლონდონში. იგი იყო ინგლისის მეფე ჰენრი III-ისა და მისი მეუღლის, დედოფალ ელეანორ პროვანსელის უფროსი ქალიშვილი. უკვე 1244 წელს, მამამისმა იგი შოტლანდიის მეფე ალექსანდრე III-ზე დანიშნა. 1251 წლის 26 დეკემბერს, იორკში შედგა მარგარეტისა და ალექსანდრე III-ის ქორწინება, რის შემდეგაც იგი შოტლანდიის დედოფალი გახდა. აღსანიშნავია, რომ მის მზითვს 5,000 მარკი შეადგენდა.
მათი ქორწინება მეტად უიღბლო აღმოჩნდა, რის გამოც მთელი ცხოვრება მშობლებს უჩიოდა, რომ არ შეეძლო ქმრის გვერდით ცხოვრება და რომ იგი თითქმის ტყვე იყო. ამის გამო, მარგარეტმა რამდენჯერმე თქვა დედასთან ვიზიტზე უარი. 1255 წელს ინგლისის მეფემ თავად გადაწყვიტა პირადად ჩასულიყო შოტლანდიაში და საკუთარი ქალიშვილისათვის უკეთესი პირობების შექმნა მოეთხოვა. მეფე ჰენრისთან ერთად, მარგარეტს ასევე ესტუმრნენ დედამისი ელეანორი და მისი უმცროსი და, ბეატრის ინგლისელი. ამის შემდეგ იგი რეგულარულად ჩადიოდა ხოლმე ინგლისში. 1257 წელს იგი დაესწრო თავისი ძმის, ედუარდ I-ის მეფედ კურთხევას.
ალექსანდრე III მას ნებას რთავდა, რომ როდესაც მოესურვებოდა ჩასულიყო ინგლისში, რის გამოც მან თავისი პირველი შვილი, მარგარეტი 1261 წელს სწორედ ლონდონში, უინძორის სასახლეში გააჩინა.
1275 წელს დედოფალი მარგარეტი დასნეულდა და ამავე წლის 26 თებერვალს გარდაიცვალა კუპარის სასახლეში, შოტლანდიაში, 34 წლის ასაკში. ამის შემდეგ მისი ქმარი მეორედ დაქორწინდა ფრანგ დიდგვაროვანზე.
ლიტერატურა
კატეგორია:დაბადებული 29 სექტემბერი კატეგორია:დაბადებული 1240 კატეგორია:გარდაცვლილი 26 თებერვალი კატეგორია:გარდაცვლილი 1275 კატეგორია:პლანტაგენეტები კატეგორია:ინგლისის პრინცესები კატეგორია:შოტლანდიის დედოფლები
გიორგი სალუქვაძე (პოეტი)
გიორგი სალუქვაძე (დ. 15 სექტემბერი, 1922, კოხნარი, ოზურგეთის მაზრა ― გ. 1987, ბათუმი ) — ქართველი პოეტი, ჟურნალისტი, მთარგმნელი.
მცირე გეზე
მცირე გეზე — მწვერვალი საქართველოსა და რუსეთის საზღვარზე. ადმინისტრაციულად გაწოლილია საქართველოს — ონის მუნიციპალიტეტისა და რუსეთის — ჩრდილოეთ ოსეთის საზღვარზე. სიმაღლე 3558 მ. მდებარეობს რაჭა-ლეჩხუმის კავკასონზე, მწვერვალ დიდი გეზეს აღმოსავლეთით. აგებულია პალეოზოური გრანიტოიდებით.
გიორგი სალუქვაძე (პოეტი)
ბიოგრაფია
დაიბადა გლეხის, გრიგოლ სალუქვაძის, ოჯახში. 1930 წელს მისი ოჯახი თბილისში გადავიდა საცხოვრებლად. 1941 წელს დაამთავრა ბათუმის მე-9 საშუალო სკოლა. 1943-1945 წლებში სწავლობდა ბათუმის სამასწავლებლო ინსტიტუტში. სწავლის პარალელურად, 1934 წლიდან, მუშაობდა გაზეთ „საბჭოთა აჭარის“ რედაქციაში კორექტორად და მთარგმნელად. 1938 წელს დაიბეჭდა მისი პირველი ლექსი. 1946 გამოაქვეყნა ლექსების პირველი კრებული. 1945-1947 წლებში მუშაობდა აჭარის ასსრ სახელგამის დირექტორის მოადგილედ, შეთავსებით ბათუმის სახელმწიფო თეატრში სალიტერატურო ნაწილის გამგედ. 1947 წლის მაისიდან მუშაობდა გაზეთ „საბჭოთა აჭარის“ რედაქციაში. ცხოვრობდა და გარდაიცვალა ბათუმში.
მცირე გეზე
სქოლიო
კატეგორია:რაჭა-ლეჩხუმისა და ქვემო სვანეთის მხარის მთები კატეგორია:ჩრდილოეთ ოსეთის მთები
გიორგი სალუქვაძე (პოეტი)
ბიოგრაფია
სალუქვაძის პოეტური კრებულებია „დაბრუნებულან“ (1946), „ლირიკა“ (1955), „რა ხანია გათენდა“ (1965), „დღე“ (1970), „რჩეული“ (1973), „მაისის წვიმა“ (1978). ეკუთვნის კორნელის, რასინის, ვოლტერის, ლერმონტოვის, ესენინის თარგმანები.
სქოლიო
კატეგორია:ქართველი პოეტები კატეგორია:დაბადებული 15 სექტემბერი კატეგორია:დაბადებული 1903 კატეგორია:გარდაცვლილი 1987 კატეგორია:ჩოხატაურის მუნიციპალიტეტში დაბადებულები კატეგორია:ქართველი ჟურნალისტები კატეგორია:ქართველი მთარგმნელები კატეგორია:საბჭოთა კავშირის კომუნისტური პარტიის წევრები
უილიამ ლორენს ბრეგი
უილიამ ლორენს ბრეგი  (Sir William Lawrence Bragg; დ. 31 მარტი, 1890, ადელაიდა, სამხრეთ ავსტრალია — გ. 1 ივლისი, 1971, ვალდრინგფილდი, იფსუიჩი, ინგლისი) — ავსტრალიაში დაბადებული ბრიტანელი ფიზიკოსი და X-სხივების კრისტალოგრაფი, ბრეგის კანონის (X-სხივების დიფრაქციაზე) აღმომჩენი (ეს კანონი ძირითადად განსაზღვრავს კრისტალების სტრუქტურას). იგი 1915 წელს მამასთან, უილიამ ჰენრი ბრეგთან ერთად გახდა ნობელის პრემიის ლაურეატი ფიზიკის დარგში „მათ მიერ გაწეული შრომისთვის რენტგენის სხივებით გაკეთებული კრისტალური სტრუქტურის ანალიზზე“.
ადრეული წლები
უილიამ ლორენს ბრეგი დაიბადა 1890 წლის 31 მარტს ადელაიდაში, სამხრეთ ავსტრალიაში. მან ადრეულ ასაკშივე გამოავლინა მეცნიერებისადმი ინტერესი. მისი მამა, უილიამ ჰენრი ბრეგი იყო უფროსი პროფესორი ადელაიდის უნივერსიტეტში. სკოლაში შესვლიდან მალევე ლორენსი გადმოვარდა საკუთარი ტრიციკლიდან და ხელი მოიტეხა. მისი მამა ამ პერიოდში ეცნობოდა ვილჰელმ რენტგენის ექსპერიმენტებს, რომლებსაც ევროპაში ახორციელებდა. აგრეთვე უილიამ ჰენრი ბრეგი საკუთარ ექსპერიმენტებს აწარმოებდა და სწორედ საკუთარი შვილის მოტეხილ ხელზე ჩაატარა ერთ-ერთი ექსპერიმენტი — ანუ გამოსცადა მის მიერ შექმნილი აღჭურვილობა. ეს ფაქტი იყო ავსტრალიაში X-სხივების პირველი ქირურგიული გამოყენება.
ბრეგიმ წმინდა პიტერის კოლეჯიში სწავლის დაწყების შემდეგ (1905) იგი შევიდა ადელაიდის უნივერსიტეტში ,სადაც სწავლობდა მათემატიკას, ქიმიასა და ფიზიკას. ეს სასწავლებელი მან 1908 წელს დაასრულა. ამავე წელს მისმა მამამ ლიდის უნივერსიტეტში მიიღო ქავენდაშის მდივნის თანამდებობა და ოჯახი საცხოვრებლად გადავიდა ინგლისში. ბრეგი აქ უკვე შევიდა ტრინიტის კოლეჯში (კემბრიჯში) და 1909 წლის შემოდგომაზე მიიღო სტიპენდია მიუხედავად იმისა, რომ მან გამოცდა პნევმონიის გამო მწოლიარემ ჩააბარა. 1914 წელს ბრეგი აირჩიეს ტრინიტის კოლეჯის „ამხანაგად“ — კემბრიჯიში „ამხანაგობა“ გულისხმობდა დისერტაციის წარდგენას და მის დაცვას.
პირადი ცხოვრება
უილიამ ლორენს ბრეგის ცოლი იყო ალისი ჰოპკინსონი (1899-1989). მათ ჰყავდათ ოთხი შვილი: სტივენ ლოურენსი (1923–2014), დევიდ უილიამი (1926–2005), მარგარეტ ალისი (დაიბადა 1931 წელს) და მერი (დაიბადა 1935 წელს).
ბრეგის ჰობებში შედიოდა: ხატვა (ოჯახის წერილები ილუსტრირებულია ცოცხალი სკეტჩებით), ლიტერატურა და მებაღეობა, რომლის მიმართაც ინტერესს მთელი ცხოვრების განმავლობაში იჩენდა.
ჯილდოები და პატივი
ბრეგი 1921 წელს აირჩიეს სამეფო საზოგადოების წევრად. 1939-1943 წლებში იგი იყო ლონდონის ფიზიკის ინსტიტუტის პრეზიდენტი.
1992 წლიდან ავსტრალიის ფიზიკის ინსტიტუტი გასცემს „ბრეგის ოქროს მედალს“ ფიზიკაში წარმატებისათვის. ეს ხდება ლოურენს ბრეგის და მამის პატივსაცემად.
სქოლიო
კატეგორია:ბრიტანელი ფიზიკოსები კატეგორია:ნობელის პრემიის ლაურეატები კატეგორია:ნობელის პრემიის ლაურეატები ანბანის მიხედვით
გლაუსილანდია
გლაუსილანდია (Glaucilândia) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.
2010 წლის მონაცემებით, მოსახლეობა 2 962 ადამიანს შეადგენდა, მოსახლეობის სიმჭიდროვე 20.31 კმ²-ზე. ფართობი 145 861 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
იოზეფ ფონ აიხენდორფი
ბარონი იოზეფ კარლ ბენედიქტ ფონ აიხენდორფი (Joseph Karl Benedikt Freiherr von Eichendorff; დ. 10 მარტი, 1788, კოშკი ლუბოვიცი რატიბორის მახლობლად, ზემო სილეზია — გ. 26 ნოემბერი, 1857, ნაისე, ზემო სილეზია) — რომანტიზმის ეპოქის გერმანელი პოეტი და პროზაიკოსი. მის ლირიკულ ნაწარმოებებზე შექმნილია მუსიკა დაახლოებით 5000-ჯერ.
ბიოგრაფია
იოზეფ ფონ აიხენდორფი დაიბადა კათოლიკე თავადების ოჯახში. 1801-1805 წლებში ძმასთან ერთად სწავლობდა ბრესლაუს კათოლიკურ გიმნაზიაში, 1805-1806 წლებში სწავლობდა სამართალს ქალაქ ჰალეს უნივერსიტეტში, 1807-1808 წლებში — ჰაიდელბერგის უნივერსიტეტში. განათლების მიღება დაამთავრა ვენაში 1810-1812 წლებში 1813-1815 წლებში მონაწილეობდა ნაპოლეონის ბატონობისაგან განთავისუფლებისათვის ბრძოლაში. 1816 წელს, პრუსიის სახელმწიფო სამსახურში შესვლის შემდეგ, ბრესლაუში დაიწყო სამსახური, 1821 წლიდან იყო ეკლესიისა და სკოლის საქმეების მრჩეველი დანციგში, 1824 წლიდან — კენიგსბერგში. 1831 წლიდან მსახურობდა ბერლინში, 1841 წელს მიიღო საიდუმლო მრჩეველის ხარისხი. 1844 წელს გავიდა თადარიგში. სიცოცხლის ბოლო წლები გაატარა დანციგში, ვენაში და დრეზდენში. აიხენდორფი იცნობდა თავისი დროის მრავალ გამოჩენილ ადამიანს, ისეთებს, როგორებიც იყვნენ ლუდვიგ ახიმ ფონ არნიმი, კლემენს ბრენტანო, ჰაინრიხ ფონ კლაისტი, ფრიდრიხ შლეგელი და სხვები. 1931 წლიდან არსებობს აიხენდორფის საზოგადოება, რომელიც იკვლევს მწერლის ცხოვრებასა და შემოქმედებას. 1956 წელს დაწესდა აიხენდორფის სახელობის ლიტერატურული პრემია.
შემოქმედება
იოზეფ ფონ აიხენდორფი მიეკუთვნება განსაკუთრებით მნიშვნელოვან გერმანელ ლირიკოსთა სონმს. მისი ლექსების დიდი ნაწილისათვის დამახასიათებელია მშვიდი და კეთილგანწყობილი მსოფლჭვრეტა, ღრმა რელიგიური გრძნობა, ყურადღება ბუნებისადმი. ბევრი მისი ლექსი დაედო საფუძვლად ისეთი კომპოზიტორების მუსიკას, როგორებიც იყვნენ რობერტ შუმანი („მთვარიანი ღამე“, „მშვენიერი უცხო მხარე“), ფელიქს მენდელსონი („ღამის სიმღერა“, „დამშვიდობება ტყესთან“), ჰუგო ვოლფი (სიმღერების ციკლი აიხენდორფის ლექსებზე), რიხარდ შტრაუსი („დაისი“ ციკლიდან „ოთხი უკანასკნელი სიმღერა“) და სხვ. გარდა ამისა ფონ აიხენდორფი წერდა პროზას და დრამებს. 30-იანების შუა წლებიდან აიხენდორფი დაკავებული იყო ლიტერატურულ-ისტორიული კვლევებით, თარგმნიდა ესპანურიდან.
ნაწარმოებები
პროზა ეპოსი ისტორიულ-ლიტერატურული შრომები თარგმანები ქართულ ენაზე
სქოლიო
კატეგორია:გერმანელი მწერლები კატეგორია:გერმანელი მამაკაცი პოეტები კატეგორია:XIX საუკუნის გერმანელი პოეტები კატეგორია:XIX საუკუნის გერმანელი მამაკაცი მწერლები კატეგორია:გერმანულენოვანი პოეტები კატეგორია:ჰაიდელბერგის უნივერსიტეტის კურსდამთავრებულები
სუსაპაიის რაიონი
სუსაპაიის რაიონი (Distrito de Susapaya) — რაიონი პერუში, ტაკნის რეგიონის ტარატის პროვინციაში. მდებარეობს ზღვის დონიდან 3 390 მეტრზე. 2007 წლის მონაცემებით, მოსახლეობა 747 ადამიანს შეადგენდა, სიმჭიდროვე 2 ადამიანი კმ²-ზე. ფართობი 373.21 კმ²-ია.
რესურსები ინტერნეტში
კატეგორია:ტაკნის რეგიონის რაიონები კატეგორია:ტარატის პროვინციის რაიონები
რომელუ ლუკაკუ
რომელუ ლუკაკუ (Romelu Lukaku დ. 13 მაისი, 1993, ანტვერპენი) — ბელგიელი ფეხბურთელი, ბელგიის ეროვნული ნაკრებისა და იტალიურ კლუბ მილანის „ჩელსის“ ფეხბურთელი. თამაშობს თავდამსხმელის პოზიციაზე.
ლუკაკუ ბელგიის ნაკრების ყველა დროის ბომბარდირია 68 გატანილი გოლით. მონაწილობა აქვს მიღებული 2014 და 2018 წლის მსოფლიოს ჩემპიონატებში, ისევე როგორ 2016 წლის ევროპის ჩემპიონატში.
საკლუბო
ანდერლეხტი:
ინტერ მილანი
სანაკრებო
ბელგია
სქოლიო
კატეგორია:დაბადებული 13 მაისი კატეგორია:დაბადებული 1993 კატეგორია:ბელგიელი ფეხბურთელები კატეგორია:ბელგიის ნაკრების ფეხბურთელები კატეგორია:ჩელსის ფეხბურთელები კატეგორია:ევერტონის ფეხბურთელები კატეგორია:ანდერლეხტის ფეხბურთელები კატეგორია:ვესტ ბრომვიჩ ალბიონის ფეხბურთელები კატეგორია:მანჩესტერ იუნაიტედის ფეხბურთელები კატეგორია:მილანის ინტერის ფეხბურთელები კატეგორია:სერია A-ს ფეხბურთელები კატეგორია:ბელგიის პირველი დივიზიონი A-ს ფეხბურთელები კატეგორია:პრემიერ ლიგის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:2020 წლის ევროპის საფეხბურთო ჩემპიონატის ფეხბურთელები
წაწიას ხატი
წაწიას ხატი — არქიტექტურული ძეგლი თიანეთის მუნიციპალიტეტის სოფელ საყრდიონის აღმოსავლეთით, 2,5 კილომეტრზე, ორ პატარა ხევს შორის მოქცეული ბორცვზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყისა და ნატეხი ქვით. ნაგებობის გადახურვა, სამხრეთ და დასავლეთ კედლები მთლიანად ჩამონგრეულია. ჩრდილოეთ კედლის პერანგის უმეტესი ნაწილი ჩამოშლილია. შემორჩენილია კონქისა და აფსიდის მხრების ნაწილები. შესასვლელი სამხრეთ კედლის დასავლეთ ნაწილში ყოფილა. შებრტყელებული ნახევარწრის ფორმის აფსიდის ღერძზე გაჭრილია სწორკუთხა სარკმელი, რომლის ჩრდილოეთით, აფსიდის მხართან, პატარა სწორკუთხა ნიშია.
მვალი
მვალი (შიკომორი Mwali, Mohéli) — კუნძული ინდოეთის ოკეანეში, კომორის არქიპელაგში. კუნძულის საერთო ფართობი დაახლოებით 290 კმ²-ია. 2015 წლის მონაცემებით კუნძულის მოსახლეობის რაოდენობა შეადგენს 52 380 ადამიანს.
კლიმატი ტროპიკული, ნოტიო და ცხელია.
მვალის (მოჰელი) კუნძული ქმნის იმავე დასახელების ავტონომიურ რეგიონს კომორის კუნძულების კავშირში. მისი ადმინისტრაციული ცენტრი და მსხვილი ქალაქია — ფომბონი.
ადმინისტრაციული დაყოფა
ავტონომიური რეგიონი იყოფა 3 პრეფექტურად :
სქოლიო
კატეგორია:ინდოეთის ოკეანის კუნძულები კატეგორია:კომორის კუნძულების კუნძულები
ერევნის სახელმწიფო სამშენებლო უნივერსიტეტი
ერევნის სახელმწიფო სამშენებლო უნივერსიტეტი — უნივერსიტეტი სომხეთში, ერევანში. დაარსდა 1921 წელს. უნივერსიტეტში შვიდი სხვადასხვა ფაკულტეტი და 23 დამოუკიდებელი დეპარტამენტია.
რესურსები ინტერნეტში
კატეგორია:სომხეთის უნივერსიტეტები
გონგაძე
საკუთარი სახელი გონგაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ვოღჯაბერდი
ვოღჯაბერდი (Ողջաբերդ) — სოფელი სომხეთში, კოტაიქის პროვინციაში. მდებარეობს ზღვის დონიდან 1 700 მეტრზე. 2008 წლის მონაცემებით, მოსახლეობა 1 016 ადამიანს შეადგენდა.
რესურსები ინტერნეტში
კატეგორია:კოტაიქის პროვინციის სოფლები
ელაგინის კუნძული
ელაგინის კუნძული (Елагин остров) — კუნძული ნევის დელტაში, ისტორიულ უბანში, რომელსაც ეწოდება კუნძულები, სადაც განთავსებულია სანქტ-პეტერბურგის კულტურის დაწესებულება კიროვის სახელობის კულტურისა და დასვენების ცენტრალური პარკი. ელაგინის კუნძულზე მდებარეობს იმპერატორის საზაფხულო რეზიდენცია - ელაგინის სასახლე. სახელი ეწოდა მისი პირველი მფლობელის პატივსაცემად. ელაგინის კუნძული, ეს არის ფაქტობრივად კუნძულების გაერთიანება, რომელიც დაყოფილია არხებითა და ჭაობებით.
გეოგრაფია
აღნიშნული კუნძული მდებარეობს სანქტ-პეტერბურგის პეტროგრადში, მუნიციპალური გაერთიანება ჩკალოვსკოეს ტერიტორიაზე. ეს არის მდინარე ნევის შესართავში ყველაზე ჩრდილოეთით მდებარე კუნძული.
რელიეფი
ელეგანის კუნძულის რელიეფი არის აკუმულაციური ტერასის ოდნავ ტალღოვანი ზედაპირი, მთლიანი აბსოლუტური სიმაღლეებით 0-დან 3,4 მეტრამდე. გამოირჩევა ნაყარი მიწის სქელი ფენით, განსაკუთრებით დასავლეთით მდებარე კონცხზე.
ისტორია
პირველად, კუნძული დატანილი იყო 1643 წელს შედგენილი შვედურ რუკაზე. კუნძულის თავდაპირველი ფინური სახელწოდება „მისტულანსაარი“, ხოლო რუსულად მას "დათვების კუნძული" ეწოდებოდა. სახელწოდება მომდინარეობს დათვების ტყის ლეგენდიდან.
პეტრე I-ის დროს, 1709 წელს კუნძული ეკუთვნოდა ვიცე-კანცლერ პ. პ. შაფიროვს, ხოლო შემდგომ გენერალურ პროკურორსა და მრჩეველს პ. იაგუჟინსკის. 1776-1793 წლებში კუნძულს ერქვა ჯერ მელგუნოვის და შემდგომ ელაგინის სახელი.
ბეატრის ინგლისელი
ბეატრის ინგლისელი (Beatrice of England, Béatrice d'Angleterre; დ. 24 ივნისი, 1242 — გ. 24 მარტი, 1275) — პლანტაგენეტთა დინასტიის წარმომადგენელი. ინგლისის მეფე ჰენრი III-ისა და დედოფალ ელეანორ პროვანსელის ქალიშვილი. ბრეტანის ჰერცოგ ჟან II-ის მეუღლე.
ელაგინის კუნძული
ისტორია
1826 წლიდან, კუნძულზე გაიხსნა პარკი, რომელიც საჯარო გახდა. 1918-1929 წლებში ელაგინის სასახლეში განთავსებული იყო ისტორიის მუზეუმი. 1930 წლიდან მცენარეთა ინსტიტუტის მეცნიერებათა აკადემიის ფილიალი.
ბეატრის ინგლისელი
ბიოგრაფია
ბეატრისი დაიბადა 1242 წლის 24 ივნისს ბორდოში, საფრანგეთში. იგი იყო ინგლისის მეფე ჰენრი III-ისა და მისი მეუღლის, დედოფალ ელეანორ პროვანსელის შუათანა ქალიშვილი. მიუხედავად იმისა, რომ საკუთრივ ბეატრისის ცხოვრებისა და საქმიანობის შესახებ ცოტა რამაა ცნობილი, მან დიდი სარგებელი მოუტანა ინგლისს. 1260 წელს, მისი ქორწინება ბრეტანის ჰერცოგ ჟან II-ზე, დაეხმარა ინგლისს საფრანგეთთან ალიანსის შექმნაში, რამაც რიჩმონდის ოლქი ინგლისის გვირგვინში შეიყვანა.
ელაგინის კუნძული
ისტორია
ელაგინის კუნულზე მოხვედრა შეიძლება პრიმორსკის რაიონიდან, ქვის კუნძულიდან და კრესტოვსკიდან ელაგინის ხიდით. უახლოესი მეტროსადგური, რომელიც ელაგინის კუნძულთან მდებარეობს არის „კრესტოვსკის კუნძული“ და „ძველი სოფელი“.
ბეატრის ინგლისელი
ბიოგრაფია
ბეატრისისა და ჟანის ქორწინება მამამისს, მეფე ჰენრი III-ს დაეხმარა ინგლისის სამხრეთში გაემყარებინა პოზიციები და ანგევინების იმპერიის აღდგენისათვის დაეწყო ბრძოლა. იგი ჟან II-თან ერთად იბრძოდა პუატუს შემომტკიცებისათვის, მაგრამ დამარცხდა. ბეატრისმა ასევე დიდი როლი ითამაშა ბარონთა აჯანყებისას სიმონ დე მონფორის დამარცხების საქმეში. მისმა დაუღალავმა შრომამ შედეგი გამოიღო და ანგევინთა იმპერიამ არსებობა მამამისის გარდაცვალებამდე, ანუ 1272 წლამდე განაგრძო.
ელაგინის კუნძული
რესურსები ინტერნეტში
კატეგორია:სანქტ-პეტერბურგის კულტურული მემკვიდრეობის ფედერალური ობიექტები კატეგორია:ნევის დელტის კუნძულები
ბეატრის ინგლისელი
ბიოგრაფია
ბეატრისი გარდაიცვალა 1275 წლის 24 მარტს ლონდონში, 32 წლის ასაკში. მის შემდეგ ჟანს მეორე ცოლი აღარ შეურთავს.
შვილები
ბეატრისსა და ჟანს სულ ექვსი შვილი შეეძინათ:
ლიტერატურა
კატეგორია:დაბადებული 24 ივნისი კატეგორია:დაბადებული 1242 კატეგორია:გარდაცვლილი 24 მარტი კატეგორია:გარდაცვლილი 1275 კატეგორია:პლანტაგენეტები კატეგორია:ინგლისის პრინცესები
გურა-კამენჩი
გურა-კამენჩი (Gura Camencii) — სოფელი მოლდოვაში, ფლორეშტის რაიონში. მდებარეობს ზღვის დონიდან 81 მეტრზე. 2004 წლის მონაცემებით, მოსახლეობა 1 566 ადამიანს შეადგენდა.
რესურსები ინტერნეტში
კატეგორია:ფლორეშტის რაიონის სოფლები
აშურდან II
აშურდან II (Aššur-dān II) — ახალი ასურული იმპერიის მეფე (ძვ. წ. 935 – ძვ. წ. 911).
ბიოგრაფია
აშურდან II მისი მამის ტიგლათფილესერ II-ის გარდაცვალების შემდეგ გამეფდა ძვ.წ. 935 წელს და იმეფა გარდაცვალებამდე ძვ. წ. 911 წლამდე დაახლოებით 23-24 წელი, მისი გარდაცვალების შემდეგ მმართველობა მისმა ვაჟმა ადად-ნირარი II-მ განაგრძო. აშურდან II-მ საბოლოოდ შეძლო და გადალახა ის კრიზისი, რომლებიც ასურელ ხალხს და ასურეთის ქვეყანას დიდი ხნის მანზილზე აწუხებდა. მან ააშენა ქალაქები და ციხესიმაგრეები, ასევე ყველა პროვინციაში აშენა სამთავრობო შენობები (ოფისები), ეხმარებოდა გლეხებს და მათ მიწათმოქმედებისათვის საჭირო სამეურნეო ინვენტარით ამარაგება. აშურდან II ცდილობდა დაკნინებული ასურეთი პირვანდელ საზღვრებში დაებრუნებინა. მან სამხედრო კამპანია წამოიწყო მომთაბარე არამეელების წინააღმდეგ. დაიბრუნა ტერიტორიები, რომლებიც სალმანასარ II-ის და აშურრაბი II-ის დროს დაიკარგა, სამხედრო მოქმედებების დროს მოპოვებული დიდძალი ნადავლი და პირუტყვი კი იმ დროს ასურეთის დედაქალაქ აშურში წაიღეს. ასევე ნახსენებია მოგზაურობა კადმუხუს და კირიურუს ტერიტორიებზე.
ანალებში ამ მეფეზე ინფორმაცია არ მოიპოვება, რომლის საფუძველზეც შეიძლებოდა გვემსჯელა აშურდან II-ის დიდ გამარჯვებებზე. აქედან გამომდინარე, იქმნება შთაბეჭდილება, რომ ასურეთის არმის ღია ბრძოლების დასაწყებად ჯერ კიდევ სუსტი იყო. ისტორიაში ასევე აღნიშნულია ასურეთის არმიისთვის საომარი ეტლების გადაცემის ფაქტი, რაც შეიძლება არმიის გაძლიერების მცდელობად ჩავთვალოთ.
აშურში აშურდან II-მ, მისი წარწერის თანახმად, აღადგინა ტიგლათფილესერ I-ის მიერ აშენებული და მოგვიანებით დანგრეული "ოსტატების კარიბჭე".
აშურდან II-ის შემდეგ იმეფა კიდევ ოთხმა ნიჭიერმა მეფემ, რომლებმაც წარმატებით განაგრძეს აშურდანის მიერ დაწყებული საქმე, რომელიც ასურეთის იმდროინდელი მსოფლიოს ძირითად ქვეყნად არსებობას გულისხმობდა. აშურდან II-ის მეფობით დაიწყო ასურეთის იმპერიის არსებობა, რომელმაც ძვ.წ. 609 წლამდე იარსება.
მეი ჯემისონი
მეი ჯემისონი (Mae Jemison; დ. 17 ოქტომბერი, 1956) — ამერიკელი ასტრონავტი და ფიზიკოსი.
ბიოგრაფია
მიიღო სამედიცინო განათლება, მუშაობდა მშვიდობის კორპუსში 1985-87 წლებში. ის გახდა პირველი აფრო-ამერიკელი ქალი, რომელმაც იმოგზაურა კოსმოსში. ეს მოხდა 1992 წლის 12 სექტემბერს.
რესურსები ინტერნეტში
კატეგორია:დაბადებული 1956 კატეგორია:ამერიკელი კოსმონავტები კატეგორია:დაბადებული 17 ოქტომბერი
კლოდინ მულენი
კლოდინ მულენი (Claudine Moulin; დ. 9 თებერვალი, 1962, ლუქსემბურგი) — ენათმეცნიერი, პროფესორი. ძველი გერმანისტიკული ფილოლოგიის დარგში მოღვაწე გერმანისტი ქალი.
აკადემიური გზა
პროფესორი კლოდინ მულენი 2003 წლიდან სამეცნიერო და პედაგოგიურ საქმიანობას ეწევა ტრირის უნივერსიტეტში (Universität Trier).
კლოდინ მულენმა ბამბერგის უნივერსიტეტში (Otto-Friedrich-Universität Bamberg) 1989 წელს დაიცვა საპრომოციო ნაშრომი, ხოლო 1999 წელს კი საჰაბილიტაციო კვლევა.
პროფესორ მულენის სადისერტაციო თემას წარმოადგენდა „მთავრული ასოების (მაიუსკელი) გამოყენება მარტინ ლუთერის გერმანული წერილებში“, რომელიც ვიურცბურგის ძველი ზემოგერმანულის კვლევით იყო დაკავებული.
გარდა ამისა, კლოდინ მულენმა ორ ტომად გამოსცა გერმანული გრამატიკებისა და ორთოგრაფიის სწავლებათა ბიბლიოგრაფია ტრადიციის დასაბამიდან ვიდრე 1700 წლამდე.
2005 წლის შემოდგომიდან 2009 წლის ზაფხულამდე პროფესორი კლოდინ მულენი იყო სპიკერი ტრირის ისტორიულ-კულტუროლოგიური კვლევითი ცენტრისა, რომლის საბჭოს წევრადაც იგი დღემდე რჩება.
კლოდინ მულენი, სხვადასხვა მიმართულებებით საქმიანობის გარდა, დაკავებულია ლუქსემბურგულის ენის ისტორიითა და დიალექტოლოგიით.
პროფესორი კლოდინ მულენი ხელმძღვანელობს სამეცნიერო კვლევით პროექტზე მომუშავე ჯგუფს, რომელიც ლუქსემბურგულის დიგიტალური ენობრივი ატლასის შექმნითაა დაკავებული.
2013 წლიდან პროფესორი კლოდინ მულენი ბამბერგის ოტო-ფრიდრიხ-უნივერსიტეტის აკადემიური საბჭოს წევრია.
აღნიშვნები
2010 წლის დეკემბერში პროფესორ კლოდინ მულენს მიენიჭა რაინლანდ-პფალცის მხარის აკადემიური პრემია.
რესურსები ინტერნეტში
კატეგორია:გერმანელი ენათმეცნიერები კატეგორია:გერმანელი ფილოლოგები კატეგორია:დაბადებული 1962 კატეგორია:დაბადებული 9 თებერვალი
შვედეთის საერთაშორისო ლიბერალური ცენტრი
შვედეთის საერთაშორისო ლიბერალური ცენტრი (Svenskt Internationellt Liberalt Center), ასევე ცნობილი როგორც სილკი (SILC, Swedish International Liberal Centre) — შვედური პოლიტიკური ფონდი, რომლის მიზანი მსოფლიოში ლიბერალიზმის მხარდაჭერა და ხელშეწყობაა. ფონდი 1980 წელს დააარსა შვედეთის ლიბერალურმა სახალხო პარტიამ. ფონდის მთავარი ფასეულობებია ინდივიდუალური თავისუფლება და ლიბერალიზმი.
კიროვის რაიონი (ლენინგრადის ოლქი)
კიროვის რაიონი (Кировский район) — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი კიროვსკი. რაიონის ფართობია 2590.5 კმ², რაც ლენინგრადის ოლქის საერთო ფართობის 3,08 %-ია. აღმოსავლეთით — ვოლხოვის, სამხრეთ-აღმოსავლეთით — კირიშის, სამხრეთ-დასავლეთით — ტოსნოს და ჩრდილო-დასავლეთით კი ვსევოლოჟსკის რაიონები ესაზღვრება. ასევე დასავლეთით ფედერალური მნიშვნელობის ქალაქი — სანქტ-პეტერბურგი, ხოლო ჩრდილოეთით — ლადოგის ტბა ესაზღვრება.
შვედეთის საერთაშორისო ლიბერალური ცენტრი
სილკი არის ასევე ევროპის ლიბერალური ფორუმის წევრი. საქართველოში სილკის პარტნიორი არის ევროპულ-ქართული ინსტიტუტი.
კიროვის რაიონი (ლენინგრადის ოლქი)
კიროვის რაიონის ტერიტორიაზე კლიმატი ზომიერი კონტინენტური და ნესტიანია. იანვრის საშუალო ტემპერატურა -7,7 °C, ხოლო ივლისის +17,7 °C-ია. რაიონში მოიპოვება ხრეში, ქვიშა, თიხა, კაოლინი და სხვა. მათ დასამუშავებლად ფუნქციონირებს რამდენიმე საწარმო.
შვედეთის საერთაშორისო ლიბერალური ცენტრი
სქოლიო
კატეგორია:შვედეთის პოლიტიკა კატეგორია:ლიბერალური ორგანიზაციები
კიროვის რაიონი (ლენინგრადის ოლქი)
ისტორია
კიროვსკის რაიონი წარმოიქმნა 1977 წლის 1 აპრილს სსრკ-ის უმაღლესი საბჭოს პრეზიდიუმის ბრძანების საფუძველზე, ვოლხოვისა და ტოსნოს რაიონების დაწვრილერთეულების შედეგად. რაიონის შემადგენლობაში 2 რაიონული მნიშვნელობის ქალაქი (ოტრადნოე და პეტროკრეპოსტი), 5 დაბა (მგა, ნაზია, პავლოვო, პრილადოჟსკი, სინიავინო) და 5 სოფსაბჭო შევიდა. ადმინისტრაციული ცენტრი კი საოლქო მნიშვნელობის ქალაქი კიროვსკი გახდა.
2006 წლის 1 იანვარს საოლქო კანონის შესაბამისად რაიონს მიენიჭა მუნიციპალური რაიონის სტატუსი, ხოლო მის დაქვემდებარებაში შევიდა 8 საქალაქო და 3 სასოფლო დასახლება, კიროვსკი და შლისელბურგი რაიონის შემადგენლობაში შევიდნენ, როგორც ცალკეული საქალაქო დასახლებები.
სქოლიო
კატეგორია:ლენინგრადის ოლქის რაიონები
ტარატის რაიონი
ტარატის რაიონი (Distrito de Tarata) — რაიონი პერუში, ტაკნის რეგიონის ტარატის პროვინციაში. მდებარეობს ზღვის დონიდან 3 068 მეტრზე. 2007 წლის მონაცემებით, მოსახლეობა 3 605 ადამიანს შეადგენდა, სიმჭიდროვე 4.2 ადამიანი კმ²-ზე. ფართობი 864.31 კმ²-ია.
რესურსები ინტერნეტში
კატეგორია:ტაკნის რეგიონის რაიონები კატეგორია:ტარატის პროვინციის რაიონები
ბოინაქარი
ბოინაქარი (Boynakər) — სოფელი აზერბაიჯანში,    გუბადლის რაიონში.
2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ.
სქოლიო
კატეგორია:გუბადლის რაიონის სოფლები
იბირაკატუ
იბირაკატუ (Ibiracatu) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 750 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.
2010 წლის მონაცემებით, მოსახლეობა 6 155 ადამიანს შეადგენდა, მოსახლეობის სიმჭიდროვე 17.42 კმ²-ზე. ფართობი 353 413 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები